Noams Elkijs

Noams Elkijs (; dzimis , Ņujorkā) ir ASV matemātiķis un starptautiskais lielmeistars šaha kompozīciju risināšanā (2001).

 Biogrāfija 
Piedzimis Manhatanā. Viņa tēvs ir inženieris, bet māte - klavieru skolotāja. Jau no agras bērnības ticis atzīts par ļoti apdāvinātu bērnu. Četrpadsmit gadu vecumā uzvarējis starptautiskā matemātikas olimpiādē. Piecpadsmit gadu vecumā beidzis vidusskolu, bet trīs gadus vēlāk - Kolumbijas Universitāti. Divdesmit gadu vecumā aizstāvēja matemātikas doktora grādu Hārvarda Universitātē. 1992. gadā kļuvis par jaunāko profesoru Hārvarda Universitātes vēsturē.Skilled at the Chessboard, Keyboard and Blackboard

Aizraujas arī ar šahu un mūziku. Kā komponists ir autors vairāk nekā 50 muzikālajiem skaņdarbiem. 1986. gadā kļuvis par FIDE meistaru šahā, bet vēlāk nopietni pievērsies šaha kompozīcijām. 1996. gadā Telavivā, pārstāvot Izraēlu, uzvarējis Pasaules čempionātā šaha kompozīciju risināšanā individuālajā vērtējumā.20. WCSC TEL AVIV 15.-16.10.1996 2001. gadā saņēmis starptautiskā lielmeistara nosaukumu šaha kompozīciju risināšanā.Solving grandmasters Pazīstams arī kā šaha kompozīciju sastādītājs. ASV šaha žurnālos Chess Horizons un American Chess Journal publicējis teorētisku rakstu sēriju par šaha galotnēm.

 Atsauces 

 Ārējās saites 
  personīgā lappuse Hārvarda Universitātes vietnē
  šahista kompozīcijas vietnē "Chess Problem Database Server"

Kategorija:1966. gadā dzimušie
Kategorija:Ņujorkā dzimušie
Kategorija:ASV matemātiķi
Kategorija:ASV šahisti
Kategorija:Izraēlas šahisti
Kategorija:Šaha problēmisti
Kategorija:Lielmeistari šaha kompozīciju risināšanā